หุ้นซิ่งสาย 8 เก็งกำไรเทคนิคล้วนภาคบ่าย
บริษัทหลักทรัพย์ ธนชาต จำกัด(มหาชน) แนะนำหุ้นที่น่าสนใจทางเทคนิคบ่ายนี้
22 พ.ค. 2558

บริษัทหลักทรัพย์ ธนชาต จำกัด(มหาชน)แนะนำหุ้นที่น่าสนใจทางเทคนิคบ่ายนี้
STPI “ซื้อ” ราคาหุ้นเริ่มมีสัญญาณกลับตัวหลังอยู่ในแนวโน้มขาลงมานาน สามารถกลับขึ้นมายืนเหนือเส้นค่าเฉลี่ย 3 เดือน พร้อมปริมาณการซื้อขายสูงสนับสนุน เครื่องมือ DI+ ตัด DI- ขึ้น มีจังหวะเก็งกำไรตาม แนวต้านแรก 17.00 บาท ถัดไปที่ 17.50 บาท 
PT “ซื้อ” ราคาหุ้นฟื้นตัวขึ้นมายืนเหนือเส้นค่าเฉลี่ยระยะสัปดาห์ พร้อมปริมาณการซื้อขายสูง มีโอกาสแกว่งฟื้นตัวขึ้นต่อเนื่อง มีแนวต้านแรกบริเวณ 11.80 บาท และเป้าหมายถัดไปที่บริเวณ 12.50 บาท
CENTEL “ซื้อ” ราคาหุ้นปรับตัวขึ้นต่ออีกครั้งหลังพักตัวไม่หลุดเส้นค่าเฉลี่ยระยะสัปดาห์ เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น หากผ่านแนวต้าน 36.00 บาทไปได้ จะมีแนวต้านถัดไปบริเวณ 38.00 และ 40.00 บาทตามลำดับ 
SF “ซื้อ” ราคาหุ้นเริ่มดีดตัวฟื้นขึ้น กลับมายืนเหนือเส้นค่าเฉลี่ย 3 เดือนด้วยปริมาณการซื้อขายที่หนาแน่นขึ้น เครื่องมือ MACD มีค่าเป็นบวก เป็นจังหวะซื้อเก็งกำไร แนวต้านแรก 6.30 บาทและแนวต้านถัดไปบริเวณ 6.60 บาท  